CELEX: 62022TN0134
Language: fi
Date: 2022-03-09 00:00:00
Title: Asia T-134/22: Kanne 9.3.2022 – OO v. EIP

10.5.2022   
            
            
               FI
            
            
               Euroopan unionin virallinen lehti
            
            
               C 191/34
            
         
      Kanne 9.3.2022 – OO v. EIP
      (Asia T-134/22)
      (2022/C 191/44)
      Oikeudenkäyntikieli: ranska
      
         Asianosaiset
      
      
         Kantaja: OO (edustaja: asianajaja M. Velardo)
      
         Vastaaja: Euroopan investointipankki (EIP)
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  kumoaa 6.12.2021 annetun päätöksen, jolla hylättiin valitus ja joka annettiin kantajalle tiedoksi samana päivänä (ARES CS-PERS/S&G/ER1 W2021-00710/CO/ps);
               
            
                  —
               
               
                  kumoaa 27.2.2012 annetun päätöksen (RHIOPR/2012-02519 jota ei ole milloinkaan annettu tiedoksi kantajalle;
               
            
                  —
               
               
                  kumoaa 20.5.2021 annetun päätöksen (CS-PERS/HROPS/BAP/2021-0360), joka annettiin yhdessä 27.2.2012 päivätyn ilmoituksen kanssa tiedoksi kantajan asianajajalle 8.6.2021;
               
            
                  —
               
               
                  velvoittaa Euroopan investointipankin korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kantaja esittää kanteensa tueksi neljä kanneperustetta.
      
                  1)
               
               
                  Ensimmäisen kanneperusteen mukaan riidanlaisia päätöksiä ei ole perusteltu, EIP:n työjärjestyksen 31 artiklaa on rikottu, EIP:n perussäännön 6 ja 11 artiklaa ja pöytäkirjaa nro 5 on rikottu ja oikeusperusta puuttuu. Tämän lisäksi esitetään SEUT 277 artiklan nojalla lainvastaisuusväite, joka koskee hallinnollisten määräysten 2.1.1 kohtaa.
               
            
                  2)
               
               
                  Toisen kanneperusteen mukaan EIP:n henkilöstön lähettämistä koskevia säännöksiä on rikottu, sopimusta on muutettu yksipuolisesti sopimuspuolten yhdenvertaisuutta koskevien yleisten sääntöjen vastaisesti, ja huolenpitovelvollisuus on laiminlyöty.
               
            
                  3)
               
               
                  Kolmannen kanneperusteen mukaan luottamuksensuojan periaatetta on loukattu.
               
            
                  4)
               
               
                  Neljännen kanneperusteen mukaan harkintavaltaa on käytetty väärin.